Catedral de Reims

A **Catedral da nosa Señora de Reims** (en francés: **Cathédrale Notre-Dame de Reims**), é unha catedral de culto católico romano baixo a advocación da virxe María na cidade de Reims, no departamento de Marne, en Francia, ao nordés do país, a un 160&nbsp;km da capital estatal, París, é a cabeza da diocese de Reims.

Construída no século XIII, despois das catedrais de París e de Chartres, mais antes das catedrais de Estrasburgo, Amiens e Beauvais. É un dos edificios góticos de maior importancia en Francia, tanto pola súa extraordinaria arquitectura como pola súa riquísima estatuaria. En 1991, foi incluída na lista do Patrimonio da Humanidade pola Unesco.

A Catedral de Reims era, no Antigo Réxime, o lugar da consagración dos monarcas de Francia. O derradeiro Rei coroado foi Carlos X, o 28 de maio de 1825.

## Historia 
No século V, o bispo san Nicasio levantou unha primeira catedral sobre antigas termas romanas. Dedicado xa á Virxe María, este edificio foi o escenario do bautizo de Clodoveo (498), consagrado polo arcebispo San Remixio. En 816, o fillo de Carlomagno, Ludovico Pío, elixe Reims para ser consagrado emperador. Alí é onde se custodiaba a Sainte Ampoule (un pequeno recipiente levado, segundo a lenda por unha pomba, e que contiña o aceite que se empregara na unción de Clodoveo, rei dos francos, ao ser bautizado). O prestixio do santo óleo e a potencia política dos arcebispos de Reims levaron a que Henrique I, en 1207, o establecera definitivamente como o lugar das consagracións reais. Sucedéronse nas obras até catro arquitectos (Jean d'Orbais, Jean-lle-Loup, Gaucher de Reims e Bernard de Soissons), e en 1275 xa estaba o groso das obras terminado. que acabarían provocando o incendio da torre norte e a propagación do lume por todo o armazón. Fundiuse todo o chumbo da teitume e verteuse polas gárgolas, sendo recollidos polos veciños quen o restituíron despois do conflito. Igualmente, foi destruído o palacio de Tau, residencia do arcebispo. Como consecuencia da conmoción que causou na poboación, varios prisioneiros alemáns feridos, foron asasinados 
miniatura|A catedral de Reims alcanzada por un proxectil alemán durante a primeira guerra mundial (20-09-1914).

### Restauración 
Os traballos de restauración comezaron en 1919, baixo a dirección de Henri Deneux, nado en Reims e arquitecto xefe de Monuments Historiques, que empregou a gran cantidade de fotografías realizadas na década de 1880, no comezo da era da fotografía. A catedral volveuse abrir en 1938, grazas en parte ao apoio financeiro do mecenado estadounidense dos Rockefeller, pero desde entón os traballos continuaron sen cesar. O armazón de madeira destruído foi substituído por unha estrutura máis lixeira e ininflamable, constituída de pequenos elementos de cemento armado prefabricado, unidos por chavetas de carballo para garantir a flexibilidade do conxunto.

## Estruturas 
miniatura|Planta da Catedral de Reims.
* Lonxitude total:&nbsp;149,17 m&nbsp;(contra&nbsp;130 metros&nbsp;de&nbsp;Notre Dame&nbsp;de París e 145 m&nbsp;de&nbsp;Notre Dame de Amiens)
* Lonxitude interior:&nbsp;138 m
* Altura da nave central:&nbsp;38 m&nbsp;(33 m&nbsp;en&nbsp;París&nbsp;,&nbsp;42 m&nbsp;en&nbsp;Amiens&nbsp;e de&nbsp;48 m&nbsp;en&nbsp;Saint-Pierre de Beauvais)
* Altura das naves laterais:&nbsp;16,5 m
* Largura da nave:&nbsp;14,65 m&nbsp;(15,25 m&nbsp;en Saint Étienne de Sens e 12 m&nbsp;en París)
* Lonxitude do transepto:&nbsp;61 m
* Largura do transepto: 30,70 m
* Altura das torres frontais: 81,50 m&nbsp;(69 m&nbsp;en&nbsp;París;&nbsp;88 m&nbsp;de&nbsp;St. Croix d'Orléans)
* Altura da torre do campanario (Torre do Anxo):&nbsp;87 m
* Largo da fachada occidental:&nbsp;48.80 m&nbsp;(61.60 m&nbsp;en&nbsp;Notre-Dame de Rouen&nbsp;)
* Área de construción:&nbsp;6 650 metros&nbsp;cadrados  dos rosetóns 
* Diámetro do rosetón oeste:&nbsp;12,5 m&nbsp;(13,1 m&nbsp;para os 2 rosetóns do transepto de&nbsp;Notre Dame de París&nbsp;)
* Diámetro de rosetón norte:&nbsp;9,65 m
* Diámetro de rosetón sur:&nbsp;9,65 m

## Descrición 
### Exterior 
[miniatura|Parte central da galería dos reis. Detalle do bautismo de [Clodoveo I|Clodoveo.]]
A fachada occidental repite a mesma estrutura que a de Notre-Dame de París, pero con varias diferenzas que indican a rápida evolución do estilo gótico.

Os tres pórticos están cargados de estatuas e figuras sendo en total 2 303 o número de estatuas, algunha de 4 metros de altura No tema da Anunciación, levado a cabo por outro mestre, as roupas da Virxe caen con gran naturalidade, mentres que a figura do anxo que sorrí, seguramente, pertence a un terceiro artista.

No lado esquerdo, está a Presentación de Xesús no Templo, cunha curiosa estatua de San Xosé  amosa unha expresión algo pícara. As figuras amosan un cambio na concepción escultórica, pois xa non son relevos acaroados a un muro senón verdadeiras esculturas que se separan de: aparecen como figuras exentas. en 1974 e son un grande atractivo para os turistas).

O tesouro, conservado no Palacio de Tau, inclúe moitos obxectos preciosos, entre eles a Sainte Ampoule, ou Santa Bocha, sucesora da antiga que contiña o aceite co que os reis franceses eran unxidos, que rompeu durante a Revolución Francesa, un fragmento da cal contén a actual Ampoule.
miniatura|Esquema do labirinto da catedral de Reims.

### O labirinto 
Entre o terceiro e o cuarto tramo da nave central aparece un labirinto construído en 1286, en mármore negro, e que foi destruído en 1779 polo capítulo da catedral que alegaba distraccións e ruído durante os oficios. Hoxe coñécese a forma porque foi documentado por debuxos de Jacques Cellier (cara 1583-1587) e as descricións de Cocquault (1640) e do  periodista Havé (1779). No centro, atopábase a figura de Aubry de Humbert (arcebispo que mandara construír a nova catedral) e nos catro octógonos pequenos das esquinas representáronse as figuras dos catro primeiros arquitectos: Jean d'Orbais, Jean-le-Loup, Gaucher de Reims e Bernard de Soissons..

## Galería 

Ficheiro:Reims Cathedral Organ, France - Diliff.jpg|Órgano da Catedral de Reims
Ficheiro:Reims 2008 -Nave of Notre-Dame de Reims- by-RaBoe 01.jpg|Nave central.
Ficheiro:Catderal de Reims - Interior.JPG|Bóveda da nave central. Catedral de Reims.
Ficheiro:Reims Cathedral-1.jpg|Portada occidental.
Ficheiro:Reims Cathedral - Central doorway.JPG|Escultura da portada occidental. Grupo da Anunciación e a Visitación.
Ficheiro:Destruction of Reims Cathedral (4515410264).jpg|Imaxe dos efectos dos bombardeos.
Ficheiro:Cathédrale de Reims en 1914.jpg|A Catedral en 1914 tralos efectos dos bombardeos
Ficheiro:Plan du bombardement de Reims Première Guerre mondiale.JPG|Plano coas bombas recibidas na catedral e a zona arredor.

## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* Sitio oficial da Catedral de Reims  (fr)
* Sitio oficial da Dirección de Asuntos Culturais de Champagne-Ardenne  (fr)
* Ficha da Catedral de Reims en Structurae (fr)